**Ministru kabineta rīkojuma projekta „Grozījums Ministru kabineta 2011.gada 9.augusta rīkojumā Nr.369 „Par Valsts civilās aizsardzības plānu”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas | Sākot ar 2003.gadu, kad Valsts civilās aizsardzības plāns (turpmāk - Plāns) ar Ministru kabineta 2003.gada 16.jūlija rīkojumu Nr.452 tika apstiprināts pirmo reizi, līdz 2011.gadam, kad Plāns tika apstiprināts ar Ministru kabineta 2011.gada 9.augusta rīkojumu Nr.369, tas tiek precizēts katru gadu, iesniedzot Ministru kabinetā jaunu rīkojuma projektu un Plānu, kas precizēts pamatojoties uz ministriju priekšlikumiem, kas iesniegti saskaņā ar Civilās aizsardzības likuma 8.panta pirmās daļas 1.punktu. Minētā norma paredz, ka ministrijas katru gadu līdz 20.janvārim iesniedz Iekšlietu ministrijā priekšlikumus, lai precizētu Plānu, tomēr šie priekšlikumi liek grozīt tikai daļu no Plāna redakcijas, piemēram, uzdevumus, atbildīgās institūcijas, izmaiņas normatīvajos aktos utt., bet nevis visu Plānu kopumā, līdz ar ko nav nepieciešams katru gadu apstiprināt Plānu ar jaunu rīkojumu, bet atsevišķus grozījumus Plānā ir iespējams noformēt, izstrādājot rīkojuma projektu par grozījumiem Plānā.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekta „Grozījums Ministru kabineta 2011.gada 9.augusta rīkojumā Nr.369 „Par Valsts civilās aizsardzības plānu”” mērķis ir precizējot Plānu, sagatavot tā grozījumus, nevis katru gadu apstiprināt Plānu no jauna.Projekts paredz izdarīt grozījumus Ministru kabineta 2011.gada 9.augusta rīkojuma Nr.369 „Par Valsts civilās aizsardzības plānu” 4.punktā, aizstājot vārdus un skaitli „līdz 2012.gada” ar vārdiem „katru gadu līdz”. Projekts pilnībā atrisinās anotācijas 2.punktā minētās problēmas. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības pārstāvji projekta izstrādes procesā netika iesaistīti, jo Plāns precizēts saskaņā ar Civilās aizsardzības likuma 8.panta pirmās daļas 1.punktu pamatojoties uz ministriju sniegtajiem priekšlikumiem.  |
| 7. | Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta rīkojuma projekts „Par grozījumiem Valsts civilās aizsardzības plānā”. Izsludināts 2012.gada 7.jūnija Valsts sekretāru sanāksmē, prot.Nr.23, 11§. Par minētā tiesību akta izstrādi atbildīgā institūcija ir Iekšlietu ministrija.  |
| 2. | Cita informācija | Nav. |

Anotācijas II., III.,V., VI. un VII. sadaļa – projekts šīs jomas neskar.

Iekšlietu ministrs R.Kozlovskis

Vīza:

valsts sekretāre I.Pētersone-Godmane

27.07.2012. 14:55

364

M.Baltmanis

67075818, martins.baltmanis@vugd.gov.lv